Kümme aastat tagasi polnud DNAl põhinevast arvutist olemas isegi mitte kontseptsiooni. 1994. aastal käis Lõuna-California ülikooli arvutiteadlane Leonard Adleman välja idee, kuidas lahendada DNA abil keerukaid matemaatikaülesandeid. Ta tuli ideele, lugedes DNA topeltheeliksstruktuuri avastaja James Watsoni raamatut Geeni  molekulaarbioloogia. Moodus, kuidas DNA säilitab infot geenide kohta on vägagi sarnane sellele, kuidas salvestatakse infot arvuti kõvakettal.